अन्य क्षेत्र जस्तै यस क्षेत्रकाे सिन्डिकेट पनि अन्त्य हुनुपर्छ भन्ने हाम्राे मान्यता हाे । हामी सधैं सिण्डिकेटको विरुद्धमा छौं । अहिले नेपालमा ५१ ओटा ग्यास उद्योगहरु सञ्चालनमा रहेकोमा अन्य उद्योगहरुलाई पनि खुल्ला गर्नुपर्छ भन्ने हाम्रो धारणा हो । साथै ग्यास कारोबारलाई व्यवस्थित गर्नको निम्ति नेपाल सरकारको समेत प्रयाप्त सहयोग हुनुपर्छ । सहज रुपमा ग्यास प्राप्त गर्न सक्ने व्यवस्थाको लागि नेपाल सरकार मातहतका निकायहरुको भूमीका पनि थप प्रभावकारी हुनु आवश्यक छ ।
